Som at bo hos gode venner! Kender I den der følelse af, at når en vært siger, at man bare skal lade som om, at man er hjemme og man ved, at de bare mener det!? Sådan er det med Gitte og hendes familie og deres vidunderlige hus i Humleby. Det er så autentisk at bo her, at man føler, at man med det samme får en lille bid af hverdagen i storbyen. Vi var 4 voksne og 5 piger i alderen 2-8 år. Alle følte sig hjemme og det var SÅ nemt at være der...charmerende, hyggeligt, hjemligt og helt helt vidunderligt. Selv med 9 personer var der god plads. Beliggenheden er i top, nabolaget er skønt, fed shopping og supermarkeder er lige om hjørnet, det er virkelig centralt men her er en pragtfuld ro - helt stille om natten. Her er parker og legepladser i gåafstand og busforbindelse 2 min. fra huset. Man får lyst til at blive! Vi er SÅ glade for, at Gitte og hendes familie har valgt at leje deres hus ud på Airbnb så vi kunne holde efterårsferie i hovedstaden og vi håber, at de fortsætter med det, for vi vil rigtig rigtig gerne bo her en anden gang, når turen går til Kbh. Tak for nogle skønne dage! Vi kan på det allervarmeste anbefale huset i Humleby og Gitte og hendes familie som værter. Kommunikationen er både hurtig og omsorgsfuld.